 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonas novada pašvaldības saistošie noteikumi Nr. 21

Madonā, 2024. gada 31. oktobrī domes lēmums Nr. 667 (prot. Nr. 22, 53. p.)

**Grozījumi Madonas novada pašvaldības 2023. gada 26. oktobra saistošajos noteikumos Nr. 16 "** **Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā"**

*Izdoti saskaņā ar likuma "Par nekustamā īpašuma nodokli"*

*1.panta otrās daļas 9.1 punktu, 5. panta 1.1, trešo un ceturto daļu*

1. Veikt šādus grozījumus Madonas novada pašvaldības 2023. gada 26. oktobra saistošajos noteikumos Nr. 16 " Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā" turpmāk - Saistošie noteikumi:

1.1. Aizstāt visā saistošo noteikumu tekstā vārdu un skaitļus "Regula Nr. 1407/2013" (attiecīgā locījumā) ar vārdu un skaitļiem "Regula Nr. 2023/2831" (attiecīgā locījumā).

1.2. Izteikt saistošo noteikumu 9. punktu jaunā redakcijā:

"9. Pašvaldības piemērotais nekustamā īpašuma nodokļa atvieglojums tām personām, kuras izmanto konkrēto nekustamo īpašumu saimnieciskās darbības veikšanai, ja tas, veicot izvērtēšanu, ir kvalificējams kā komercdarbības atbalsts, saskaņā ar Komercdarbības atbalsta kontroles likuma 5. pantā minētajām komercdarbības atbalsta pazīmēm, tiek piešķirts saskaņā ar Komisijas 2023. gada 13. decembra Regulas (ES) 2023/2831 par Līguma par Eiropas Savienības darbību 107. un 108. panta piemērošanu *de minimis* atbalsta (turpmāk - Regula Nr. 2023/2831) nosacījumiem. Pašvaldība veic atbalsta pretendenta izvērtēšanu atbilstoši Regula Nr. 2023/2831 nosacījumiem uz atbalsta piešķiršanas brīdi."

1.3. Izteikt saistošo noteikumu 31. punktu jaunā redakcijā:

"31. Šo noteikumu 9. punktā minētais nodokļa maksātājs, lai saņemtu saistošo noteikumu 14.–21. punktā minētos atvieglojumus, iesniedz iesniegumu pašvaldībā un iesniegumam pievieno *de minimi*s atbalsta uzskaites sistēmā sagatavotas veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru atbilstoši Ministru kabineta 2018. gada 21. novembra noteikumiem Nr. 715 "Noteikumi par *de minimis* atbalsta uzskaites un piešķiršanas kārtību".

1.4. Izteikt saistošo noteikumu 33. punktu jaunā redakcijā:

“33. *De minimis* atbalstu saskaņā ar Regulu Nr. 2023/2831 piešķir, ievērojot Regulas Nr. 2023/2831 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Regulas Nr. 2023/2831 1. panta 1. punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šiem noteikumiem."

1.5. Izteikt saistošo noteikumu 34. punktu jaunā redakcijā:

"34. Piešķirot *de minimis* atbalstu, Pašvaldība pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Regulas Nr. 2023/2831 3. panta 2. punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Regulas Nr. 2023/2831 2. panta 2. punktā noteiktajam."

1.6. Izteikt saistošo noteikumu 35. punktu jaunā redakcijā:

"35. Šo noteikumu ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu *de minimis* atbalstu, neatkarīgi no finansējuma avota."

1.7. Dzēst saistošo noteikumu 36. punktu.

1.8. Izteikt saistošo noteikumu 40. punktu jaunā redakcijā:

"40. Ja tiek pārkāpti Regulas Nr. 2023/2831 nosacījumi, *de minimis* atbalsta saņēmējam ir pienākums atmaksāt pašvaldībai šo noteikumu ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."

1.9. Izteikt saistošo noteikumu 41. punktu jaunā redakcijā:

"41. *De minimis* atbalstu šo noteikumu ietvaros piešķir līdz 2031.gada 30.jūnijam."

1.10. Aizstāt saistošo noteikumu 38. punktā skaitli un vārdus "4. punktā" ar skaitļiem un vārdu "3. un 7. punktā".

1.11. Aizstāt saistošo noteikumu 39. punktā skaitli un vārdus "4. punktā" ar skaitļiem un vārdu "3. un 7. punktā".

2. Saistošie noteikumi stājas spēkā ar 2025. gada 1. janvāri.

 Domes priekšsēdētājs A. Lungevičs